ગુજરાત રાજ્યમાં પાટણ, સોલા, ગાંધીનગર, ગોત્રી, વલસાડ એમ પાંચ સરકારી કોલેજો આવેલી છે. જ્યારે ભૂજ, સુરેન્દ્રનગર, સુરતની સ્મીમેર, અમદાવાદ પાલિકાની એલ.જી. અને વી.એસ. એમ બે, ગુજરાત કેન્સર જેવી કોલેજો સેલ્ફ ફાઇનાન્સ કોલેજો છે. આ કોલેજોમાં એનઆરઆઇ ક્વોટાની ૨૩ જેટલી બેઠકો છે. ક્વોટાની તમામ બેઠકો પર એન્ટ્રન્સ ટેસ્ટના સ્કોરને આધારે પ્રવેશ ફાળવવો પડશે . એમસીઆઇના સભ્ય અને મેડિકલ ફેકલ્ટીના ડીન ડો. મહેન્દ્ર ચૌહાણે જણાવ્યું હતું કે, એમસીઆઇએ પી.જી. અને એમબીબીએસ બન્નેની એનઆરઆઇ ક્વોટાની બેઠક પર પ્રવેશ માટે એન્ટ્રન્સ ટેસ્ટનો આદેશ કર્યો છે. એમબીબીએસના પ્રવેશની પ્રક્રિયા આગામી દિવસોમાં શરૂ થશે. તે જોતાં વિદ્યાર્થીઓ ટેસ્ટના વિકલ્પની અને સરકારના નિર્ણયની રાહ જોઇ રહ્યા છે, પરંતુ એકમાત્ર ગુજકેટની તૈયારીના આધારે અને પરિણામે આ વર્ષ પૂરતા નવા નિયમને અનુસરવાના સરકારના નિર્ણયથી વિદ્યાર્થીઓને રાહત મળશે.